TC ประกาศ! “หยุดผลิต” ชั่วคราว หลังพบพนง.ติดโควิด คาดกระทบรายได้ 10-15%
TC ประกาศ! หยุดสายการผลิตทั้งหมดชั่วคราวเป็นเวลาอย่างน้อย 14 วัน ตั้งแต่วันที่ 13-26 ก.ค.64 เนื่องจากพบพนักงานติดเชื้อโควิด-19 บริษัทจึงต้องดำเนินมาตรการ Bubble and seal ทั้งนี้คาดว่าอาจจะกระทบรายได้ราว 10-15%
13 ก.ค. 2564

บริษัท ทรอปิคอลแคนนิ่ง (ประเทศไทย) จำกัด (มหาชน)หรือ TC เปิดเผยว่า ตามที่บริษัทมีการพบพนักงานสายการผลิตติดเชื้อไวรัสโคโรน่า 2019 (โควิด-19) ทำให้บริษัทจำเป็นต้องดำเนินมาตรการ Bubble and seal ตามคำแนะนำของคณะกรรมการควบคุมโรคติดต่อจังหวัดสงขลา ซึ่งการทำ Bubble and seal  บริษัทจำเป็นต้องหยุดสายการผลิตทั้งหมดชั่วคราวเป็นเวลาอย่างน้อย 14 วัน ตั้งแต่วันที่ 13-26 กรกฎาคม 2564 เมื่อบริษัทเตรียมความพร้อมในการทำ Bubble and seal เรียบร้อยแล้ว บริษัทจะเริ่มกลับมาเปิดสายการผลิตตามปกติต่อไป
ทั้งนี้ การหยุดสายการผลิตชั่วคราวและการดำเนินการตามมาตรการ Bubble and seal จะส่งผลกระทบต่อรายได้ประมาณ 10-15%
 
 
 
 